Des dels inicis de l'agricultura ecològica la fertilitat del sòl ha estat un factor clau.
Sovint l'esforç que es fa per conservar aquesta fertilitat no és suficient esforç.
Un sòl esgotat o danyat no podrà oferir el rendiment que desitgem.
En aquesta publicació es tracta la fertilitat del sòl des de diferents angles.
Evita deliberadament oferir "instruccions" universals, però busca proporcionar informació per estimular idees que ajudin a aconseguir una relació sostenible amb el sòl.
Ha estat elaborada pel FiBL (Forschungisntitut für biologischen Landbau) i l' Organic Research Centre, i finançada per la Unió Europea a través del projecte Organic Knowledge Network Arable del programa Horitzó 2020.
Si us interessa adquirir la publicació en format paper, o bé consultar-la en francès, alemany o txec, podeu fer-ho aquí.
Descàrrega aquesta publicació (en anglès), en format pdf:
L'ús de compost pot millorar la fertilitat del sòl i alhora afavorir el control biològic de les malalties edàfiques.
Els composts poden ser utilitzats com a substrats de producció de planta o bé com a esmenes per millorar les terres de cultiu.
En aquesta fitxa es presenten els resultats d'un projecte on es van estudiar les propietats fertilitzants i la capacitat supressora contra Fusarium oxysporum f.sp. lycopersici de 6 composts de diversos orígens (fems, restes agrícoles i residus urbans), tots ells aplicables en agricultura ecològica.
L'investigador responsable de projecte és el doctor Joan Romanyà, de la Universitat de Barcelona.
El projecte ha estat finançat pel DARP, a través de l'ajut per incentivar la recerca aplicada en matèria de producció agroalimentària ecològica.
A continuació, podeu descarregar-vos aquesta fitxa en format pdf:
En aquesta fitxa, elaborada per la Sra.
Neus Vinyals, es detallen les claus del procés de compostatge en agricultura ecològica.
En aquest sentit, a la fitxa s'explica en què consisteix el compostatge, per què és interessant elaborar compost en les explotacions ecològiques, quins són els aspectes a tenir en compte a l'hora d'elaborar un bon compost, donant una especial atenció al compostatge en pila, i de quina manera s'ha d'aplicar aquest compost als conreus agrícoles ecològics.
Descàrrega d'aquesta fitxa, en format pdf:
Aquesta publicació del Consell d'Agricultura i Alimentació Ecològica d'Euskadi (ENEEK) té com a objectiu fer conèixer les característiques d'uns fems adequats, així com la manera de compostar-los adequadament, i aplicar-los després.
La guia es divideix en tres parts: en la primera s'explica quins són els adobs admissibles des del punt de vista ecològic; en la segona, perquè i com compostar; i en la tercera, com utilitzar el compost de forma adequada a les nostres terres i cultius.
Descàrrega d'aquesta guia, en format pdf (en castellà):
Les cobertes vegetals que s'utilitzen entre la collita d'un conreu i la implantació del següent poden tenir diversos noms, depenent dels objectius que els hi vulguem donar.
Així, els anomenen conreu trampa pel nitrogen quan la seva funció és la d'impedir la lixiviació dels nitrats, o adob en verd, quan tenen la finalitat de proporcionar elements nutritius al següent conreu o jugar un paper d'esmena.
Aquest quadern tècnic, elaborat i publicat per l'ITAB (Institut Tècnic de l'Agricultura Ecològica de França), dona les claus per a triomfar en la utilització de les cobertes vegetals entre cultius en producció ecològica.
Totes les parts de la publicació es relacionen entre si i es presenten de forma cronològica, des de la tria de l'espècie fins a la seva destrucció o incorporació, per proporcionar una lectura més fàcil.
Descàrrega d'aquest quadern tècnic (en francès), en format pdf:
Guia dedicada a conèixer millor l'ús dels adobs verds en producció ecològica, així com dels seus fonament ecològics i agronòmics, a càrrec de Gloria Guzmán Casado i Antonio Alonso Mielgo.
Aquesta publicació forma part d'una col·lecció de guies de bones pràctiques dedicades a la producció agrícola ecològica que publica el Ministeri d'Agricultura, Alimentació i Medi Ambient.
Aquesta guia, realitzada per Noèlia Arco i Joan Romanyà, del Departament de Productes Naturals, Biologia Vegetal i Edafologia de la Facultat de Farmàcia (Universitat de Barcelona), s'ha confeccionat amb la finalitat de facilitar als productors informació respecte a les fonts de matèria orgànica aptes pels conreus ecològics, definint els requeriments legals i la qualitat dels productes orgànics aplicables al sòl i identificant les fonts de matèria orgànica a Catalunya aptes per a l'agricultura ecològica.
Montserrat Soliva i Josep Saña, professors de l'Escola Superior d'Agricultura de Barcelona (UPC), van realitzar aquest document centrat en la gestió de les dejeccions ramaderes.
Aquesta gestió és necessària no només per a millorar-ne l'eficiència com a adobs i per prevenir problemes de contaminació, sinó també per evitar els cada vegada més freqüents problemes de convivència entre els ramaders i una població majoritàriament urbana i allunyada de la mentalitat agrària.
El document aporta informació tècnica i criteris per poder valorar la millor destinació de les dejeccions ramaderes.
Descàrrega del document, en format pdf:
La Conselleria d'Agricultura i Pesca de la "Junta de Andalucía" disposa, per a la seva descàrrega des del Centre de Recursos on line per a l'agricultura ecològica, d'aquest manual sobre compostatge en agricultura ecològica, l'autor del qual és José Ma Álvarez de la Fuente.
Descàrrega del manual, en format pdf, des de l'espai web de la Junta de Andalusia: